《将池僧舍东轩晓起》
宋代·张嵲

兹轩临绝顶，远与前山平。
睡起月初上，冷冷晓风清。
暗岭跃飞雷，白云出疏星。
四顾莽不辨，惟闻候虫鸣。
居人正酣寝，我已事晨征。
思妇闺中意，游子天外情。
策羸取微径，羁梦何由成。

作者简介：张嵲（1096—1184），字巨山，襄阳（今湖北襄樊）人。徽宗宣和三年（1121）上舍中第，调唐州方城尉，改房州司法参军，辟利州路安抚司干办公事。